Lav et referat af nedenstående tekst:

Tekst:
I morgen fredag er der finale i X Factor og nordjyske Mads Moldt er den klart største favorit. I hvert fald hvis du spørger hans lærer og klassekammerater fra Ravnshøj Skole ved Frederikshavn. - Vi tror, han vinder. Han er meget bedre end de andre, siger Mads Moldts klassekammerat Sofie Klinge fra 9.A på Ravnshøj Skole, og flere stemmer i. - Han vinder, der er ingen tvivl, påpeger Sebastian Larsen og Tobias Kristensen over for TV2 Nord, da vi besøger dem på skolen i dagene inden X Factor finalen. Lærer tror på sejren Mads Moldts klasselærer er heller ikke i tvivl: - Han vinder jo. Det kan ikke gå anderledes. Han vinder, smiler Anna Mette Jewkes. Faktisk har klasslæreren troet på sin elev lige siden, det blev offentliggjort, at den 16-årige nordjyde skulle være med i X Factors liveshows. - Jeg har hele tiden regnet med, at vi først så ham igen efter påskeferien, siger Anna Mette Jewkes. Han har fået københaver-dialekt Mads Moldt har ikke været i 9.A i flere måneder, fordi han har boet i København, mens han har deltaget i liveshowene. I sidste uge var hele klassen i København og på plads i X Factor studiet for at følge semifinalen. - Det var fedt at komme derind. Vi hepper. Vi hepper rigtig meget, siger pigerne Tore Vynne, Sofie Klinge og Julie Christiansen fra 9.A på Ravnshøj Skole. Alle i klassen mener, at Mads Moldt stadig er den Mads, de kender fra Ravnshøj. Eneste ændring er dialekten, der er blevet mere københavnsk. Regner med han er tilbage efter påske - Man kan godt se, at han er sig selv, men man kan også se, at han har udviklet sig meget. Jeg synes i hvert fald, han har båret den der selvtillid, han har gennem programmet, siger Signe Jacobsen, inden klasselærer Anna Mette Jewkes slutter af: - Vi kender ham som Mads, og han er stadigvæk den Mads. Det kan man jo se på scenen. Man kan godt se, at han er sådan en sød og beskeden ung fyr, som det ikke er steget til hovedet. Efter påske er det planen, at  Mads Moldt igen er blandt klassekammerater på Ravnshøj Skole.

Referat:
Klassekammerater og lærer regner med Mads Moldt fra Ravnshøj vindedr X Factor.